<classify> WAZIRI wa Fedha na Mipango, Dk Phillip Mpango amepokea gawio kutoka kwa taasisi na mashirika ya umma pamoja na kampuni.Ametoa angalizo kuwa watakaoshindwa kutoa gawio kwa serikali ifikapo Januari 23, mwakani saa sita usiku, watendaji wakuu wa taasisi hizo na bodi zake watakuwa hawana kazi.Dk Mpango alisema hayo jana mjini hapa wakati wa kupokea gawio la jumla ya Sh bilioni 4.285 kutoka kwa kampuni na taasisi 11.Ifikapo Januari 23, mwakani saa sita usiku wale ambao hawataleta gawio wala michango ya kuingia mfuko mkuu, bodi hizo zimevunjwa, Watendaji wakuu wa taasisi husika nao mchezo utakuwa umekwisha, lazima Tanzania iende mbele, alisema.Alisema tukio kama hilo la kupokea gawio, litafanyika Januari 23 kwa kupokea michango na gawio kutoka kampuni taasisi na mashirika ya umma ili baada ya saa sita usiku, ateremshe panga.Nitateremsha panga niko tayari kuoga damu ya wale nitakaowateremshia panga alisema.Waziri Mpango alisema hiyo ni awamu ya pili ya utekelezaji wa maagizo ya Rais Dk John Magufuli, ambapo mara ya kwanza mashirika yaliyojitokeza yalikuwa 79 na Rais alipokea hundi ya shilingi trioni 1.05.Rais alitoa historia kidogo, tumewekeza fedha nyingi lakini kilichokuwa kinarudi kwa Watanzania hakiendani na uwekezaji uliofanywa, aliagiza ndani ya siku 60 kuhakikisha mashirika yote makampuni na tatizo ambazo serikali imewekeza ilete gawio na michango ili fedha hizo zitumike kwa aili ya maendeleo, alisema.Taasisi, mashirika ya umma na kampuni zilizotoa gawio jana ni Mamlaka ya Elimu na Mafunzo ya Ufundi Stadi VETA imetoa gawio Sh bilioni moja, Mfuko wa Misitu Tanzania TaFF Sh bilioni moja, Mamlaka ya Maabara ya Mkemia Mkuu wa Serikali GOLA imetoa Sh milioni 350, Bodi ya Nafaka na Mazao Mchanganyiko COPBT imetoa gawio la Sh milioni 200 na Taasisi ya Kudhibiti Ubora wa Mbegu Tanzania TOSCI gawio Sh milioni 200.Wengine ni Wakala Waagizaji wa Mafuta kwa Pamoja PBPA gawio la Sh milioni 150, Jeshi la Magereza kupitia kampuni yake ya Prison Corporation Sole PCS imetoa gawio la Sh milioni 130, Chuo cha Mipango na Maendeleo Vijiini IRDP imetoa gawio la Sh milioni 100, Chuo cha Kilimo SUA kimetoa gawio la Sh milioni 100, Chuo cha Taifa cha Usafirishaji NIT kimetoa gawio la Sh milioni 100 na Tume ya Nguvu za Atomiki TAEC gawio la Sh milioni 100. Dk Mpango alisema sasa kuna jumla ya taasisi 58, zilizowasilisha hundi jumla ya fedha ni Sh bilioni 12.2.  <topic>: KITAIFA 